b'\n_START_ARTICLE_\nNikolajus Michailovas (1906)\n_START_SECTION_\nBiografija\n_START_PARAGRAPH_\nNuo 1924 m. dirbo Maskvos gamykloje \xe2\x80\x9ePjautuvas ir k\xc5\xabjis\xe2\x80\x9c pagalbiniu darbininku, valcuotoju, 1931-1937 m. \xe2\x80\x93 \xc5\xa1ios gamyklos gamybinio mokymo kombinato partinis sekretorius, gamyklos daugiatira\xc5\xbeio laikra\xc5\xa1\xc4\x8dio redaktorius, laikra\xc5\xa1\xc4\x8dio \xe2\x80\x9ePravda\xe2\x80\x9c bendradarbis. 1937 m. paskirtas laikra\xc5\xa1\xc4\x8dio \xc2\xab\xd0\x9a\xd0\xbe\xd0\xbc\xd1\x81\xd0\xbe\xd0\xbc\xd0\xbe\xd0\xbb\xd1\x8c\xd1\x81\xd0\xba\xd0\xb0\xd1\x8f \xd0\xbf\xd1\x80\xd0\xb0\xd0\xb2\xd0\xb4\xd0\xb0\xc2\xbb (\xe2\x80\x9eKomjaunimo tiesa\xe2\x80\x9c) atsakinguoju sekretoriumi. Laikra\xc5\xa1\xc4\x8dio puslapiuose organizavo puolim\xc4\x85 prie\xc5\xa1 \xe2\x80\x9eliaudies prie\xc5\xa1us\xe2\x80\x9c ir J. Stalino garbinim\xc4\x85._NEWLINE_1938\xe2\x80\x931952 m. buvo VLKJS CK I-uoju sekretoriumi (juo dirbo beveik 15 met\xc5\xb3, ilgiausiai i\xc5\xa1 vis\xc5\xb3 komjaunimo vadov\xc5\xb3). \xc5\xa0iame poste aukl\xc4\x97jo tarybin\xc4\xaf jaunim\xc4\x85 bes\xc4\x85lygi\xc5\xa1ko paklusnumo partinei vald\xc5\xbeiai ir Stalinui dvasioje, vert\xc4\x97 vaikus atsisakyti represuot\xc5\xb3 t\xc4\x97v\xc5\xb3, k\xc5\xabr\xc4\x97 legendas apie \xe2\x80\x9epionierius-didvyrius\xe2\x80\x9c (P. Morozovas ir kt.). 1952\xe2\x80\x931953 m. Stalino i\xc5\xa1keltas dirbo TSKP CK sekretoriumi bei propagandos ir agitacijos skyriaus ved\xc4\x97ju. Po Stalino mirties i\xc5\xa1kart neteko auk\xc5\xa1\xc4\x8diausi\xc5\xb3 post\xc5\xb3 ir 1953\xe2\x80\x931954 m. dirbo TSKP Maskvos miesto komiteto I-asis sekretoriumi._NEWLINE_1954\xe2\x80\x931955 m. \xe2\x80\x93 TSRS ambasadorius Lenkijoje. 1955\xe2\x80\x931960 m. \xe2\x80\x93 TSRS Kult\xc5\xabros ministras. 1960-1965 m. \xe2\x80\x93 TSRS ambasadorius Indonezijoje. 1965\xe2\x80\x931970 m. \xe2\x80\x93 Valstybinio spaudos komiteto prie TSRS Ministr\xc5\xb3 tarybos pirmininkas._NEWLINE_TSRS Auk\xc5\xa1\xc4\x8diausiosios Tarybos 2-5 ir 7 \xc5\xa1aukim\xc5\xb3 deputatas. 1939\xe2\x80\x931971 m. \xe2\x80\x93 TSKP CK narys, 1952 m. spalio \xe2\x80\x93 1953 m. kovo m\xc4\x97n. \xe2\x80\x93 TSKP CK Politinio biuro narys.'